Vprašanje 1: Razpisujete Sklop št. 1: nakup petih

|
Vprašanje 1: Razpisujete Sklop št. 1: nakup petih
|
Sana | 24.03.2017 | Hajmi | 186,89 Kb. | | #1257 |
Datum: 14.1.2016
Spoštovani,
za javno naročilo JHL 54/15 Nakup avtobusov z nizkimi emisijami vam posredujemo odgovore na zastavljena vprašanja gospodarskih subjektov, ki so bila naročniku posredovana preko portala javnih naročil.
VPRAŠANJE 1: Razpisujete Sklop št. 1: nakup petih (5) mestnih nizkopodnih avtobusov razreda II, v »Low entry« izvedbi
Običajno velja za »Low entry« izvedbo avtobus, ki je sestavljen iz prednjega nizkopodnega dela (nizek vstop) in zadnjega dela, ki je del normalno podnega primestnega avtobusa.
Tehnične specifikacije za ta sklop pa dopuščajo le nizkopodni avtobus z dvojimi vrati. Kakšen avtobus dejansko razpisujete?
ODGOVOR 1: Naročnik razpisuje avtobuse LOW ENTRY, ki imajo nizek vstop in izstop. Prednji del avtobusa (od prednjih do zadnjih vrat) je v nizkopodni izvedbi, zadnji del avtobusa pa je visokopodni avtobus. Prehod iz nizkopodnega v visokopodni del avtobusa je izveden s stopnicami.
VPRAŠANJE 2: Ali je možno, da dodatno tudi točkujete krajši dobavni rok?
ODGOVOR 2: Naročnik ne točkuje krajšega dobavnega roka.
VPRAŠANJE 3.1: Zahtevan je hladilnik komprimiranega zraka »intercooler« ki naj bo izveden na tečajih, tako, da se lahko za 90 stopinj odpre navzven. Ali lahko ponudimo avtobuse z hladilnikom komprimiranega zraka brez odpiranja?
ODGOVOR 3.1: Ponudnik lahko ponudi hladilnik komprimiranega zraka brez odpiranja.
VPRAŠANJE 3.2: Zahtevano je da mora biti vozilo opremljeno z dvostopenjskim omejevalnikom hitrosti in sicer z omejitvijo do 50 km/h, ki se vklaplja in izklaplja preko stikala na armaturni plošči, ter s fiksno omejitvijo do 80 km/h. Ali lahko ponudimo avtobuse brez te opcije?
ODGOVOR 3.2: Ponujeni avtobus je lahko brez dvostopenjskega omejevalnika hitrosti.
VPRAŠANJE 3.3: Zahtevano je stikalo za ASR off. Ali lahko ponudimo avtobuse brez tega stikala?
ODGOVOR 3.3: Ponujeni avtobus je lahko brez stikala za izklop ASR.
VPRAŠANJE 3.4: Zahtevano je termopan steklo na srednjih vratih. Ali lahko ponudimo avtobuse z enojno zasteklitvijo srednjih vrat?
ODGOVOR 3.4: Avtobus ima sprednja in zadnja vrata. Prednja vrata morajo biti zastekljena s termoizolacijskimi stekli ali pa električno ogrevana, zadnja vrata pa so lahko izvedena z enojno zasteklitvijo.
VPRAŠANJE 3.5: Zahtevana je enojna zasteklitev stranskih stekel. Ali lahko ponudimo avtobuse z dvojno zasteklitvijo stranskih stekel?
ODGOVOR 3.5: Lahko ponudite dvojno zasteklitev stranskih stekel.
VPRAŠANJE 3.6: Zahtevano je brez avtomatskega nalivanja olja v motor. Ali lahko ponudimo avtobuse z avtomatskim nalivanjem olja v motor?
ODGOVOR 3.6: Lahko ponudite avtobus z avtomatskim dolivanjem svežega olja.
VPRAŠANJE 3.7: Zahtevane so avtomatske varovalke. Ali lahko ponudimo avtobuse z klasičnimi varovalkami?
ODGOVOR 3.7: Ponudnik lahko ponudi avtobus s klasičnimi varovalkami.
VPRAŠANJE 3.8: Ali lahko ponudimo avtobuse brez WLAN antene?
ODGOVOR 3.8: Avtobusi so lahko brez WLAN antene.
VPRAŠANJE 3.9: Zahtevana je zasteklitev voznikovih vrat kabine. Ali lahko ponudimo avtobuse brez zgornjega zastekljenega dela vrat?
ODGOVOR 3.9: Avtobus je lahko brez zgornjega zastekljenega dela vrat vozniške kabine.
VPRAŠANJE 3.10: Ali lahko ponudimo avtobuse z navadno anteno brez GPS?
ODGOVOR 3.10: Lahko ponudite avtobuse brez GPS antene.
VPRAŠANJE 3.11: Zahtevano je krmiljenje klimatske naprave za potniški prostor ki mora biti izvedeno tako, da se notranja temperatura nastavi s strani pooblaščene osebe na glavni enoti in ročna izbira temperature s strani voznika ni mogoča. Ali lahko ponudimo avtobuse z klimo vendar brez te omejitve?
ODGOVOR 3.11: Avtobus mora imeti klimatsko napravo, ki pa je lahko brez opisanih omejitev.
VPRAŠANJE 3.12: Zahtevan je prednji del avtobusa ki naj bo izdelan v skladu s priporočili VDV 230 in VDV 234. Ta opcija velja le za nizkopodne avtobuse. Ali lahko ponudimo avtobuse brez te opcije?
ODGOVOR 3.12: Naročnik v točki 1.1.7.3. »Prednji del avtobusa« izrecno ne zahteva, da morajo biti avtobusi izdelani v skladu s priporočili VDV 230 in VDV 234, ampak želi, da NAJ BO izdelan v skladu s priporočili.
Če ima ponudnik drugačno rešitev za svoj avtobus, jo lahko ponudi.
SPREMEMBA TEHNIČNE SPECIFIKACIJE:
V tehnični specifikaciji LOW ENTRY avtobusov se v točki 1.1.5. Pnevmatike in platišča doda naslednja zahteva:
»Avtobus mora biti opremljen s sistemom za nadzor tlaka v pnevmatikah.«
Odgovori na vprašanja in spremembe razpisne dokumentacije so dne 14.1.2016 objavljeni tudi na Portalu javnih naročil. Skladno z odgovori se ustrezno prilagodi vsebina razpisne dokumentacije. Ponudniki so dolžni pri pripravi ponudbe upoštevati odgovore in spremembe naročnika.
Lepo pozdravljeni!
JAVNI HOLDING Ljubljana, d.o.o.
Sektor za javna naročila
|
| |